**Tájékoztatás a tantermen kívüli, digitális oktatással kapcsolatos tudnivalókról.**

**Tisztelt Szülők és tanulók!**

A Gyóni Géza Általános Iskola a digitális oktatást az alábbiak szerint valósítja meg.

1. A tananyagot és a hozzá kapcsolódó feladatokat elsődlegesen a KRÉTA rendszer felületén jelöljük ki.

Emellett a pedagógusok más digitális felületeket is használhatnak.

1. Változatlan órarenddel haladunk.

A tanulók minden nap kapnak feladatot az órarend szerinti tantárgyak anyagából.

1. A tanulók kötelesek részt venni a digitális oktatásban.

Azok a tanulók, akik – az osztályfőnök jelzése alapján – nem rendelkeznek internet hozzáféréssel, a tananyagot papír alapon kapják meg.

A papír alapú távoktatásra vonatkozó információk:

* A hozzátartozók a tananyagot és a feladatokat minden héten kedden 8 és 15 óra között vehetik át az iskola portáján.
* Az elkészített feladatokat ugyanekkor kell leadni az iskolának.

1. Amennyiben a digitális oktatás időszakában a tanuló részvétele, teljesítménye nem értékelhető, vagy a tanévben végzett munkájának értékelése összességében elégtelen, a nevelőtestület az osztályozó értekezleten dönt arról, hogy

* a tanuló teljesítménye a tanév során értékelhető-e, vagy
* az évfolyam követelményeiből osztályozó vizsgát kell tennie, illetve
* az évfolyamot ismételni köteles.

1. Minden tantárgy oktatása megvalósul, így a készségtárgyak oktatása is.
2. A tanár osztályzattal értékelheti a tanuló által visszaküldött feladatokat, illetve különböző formában számon kérheti az elsajátított ismereteket.

**Tisztelt Szülők!**

Tudjuk, hogy az új, távoktatásos rendszer bevezetésével nagy feladat és felelősség hárul Önökre is. Köszönjök a segítségüket, türelmüket. További kitartást kívánunk az elkövetkező időre.